|  |
| --- |
| +\*xfs\*pvs\*Akl\*cvA\*xBj\*qkc\*ogw\*lmk\*mhs\*mts\*pBk\*- +\*yqw\*snE\*rtj\*zgf\*ugc\*yla\*icz\*uwD\*rtj\*xCc\*zew\*- +\*eDs\*ors\*lyd\*lyd\*lyd\*wdx\*nsn\*Ahb\*Blb\*rog\*zfE\*- +\*ftw\*Bhk\*BAo\*gwg\*uxy\*nAl\*Dak\*CvA\*ibE\*caa\*onA\*- +\*ftA\*hza\*xAm\*EjB\*owB\*ljg\*Aro\*uji\*ycf\*zhD\*uws\*- +\*xjq\*iAq\*CCj\*yfl\*kuj\*xjn\*kyq\*yvt\*okz\*Dxl\*uzq\*- |

|  |
| --- |
|  |
| **REPUBLIKA HRVATSKA** |
| **KRAPINSKO - ZAGORSKA ŽUPANIJA** |
| **OPĆINA KRAPINSKE TOPLICE** |
| **JEDINSTVENI UPRAVNI ODJEL** |

KLASA: 940-01/25-01/22

URBROJ: 2140-18-01-25-1

Krapinske Toplice, 25.08.2025.

Na temelju članku 391. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 90/10, 143/12, 152/14, 81/15 i 94/17), članku 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članku 46. Statuta Općine Krapinske Toplice („Službeni glasnik Krapinsko-zagorske županije“ br. 16A/25) i članka 11. Odluke o upravljanju i raspolaganju imovinom u vlasništvu Općine Krapinske Toplice („Službeni glasnik Krapinsko-zagorske županije“ br. 59B/20), Općinska načelnica Općine Krapinske Toplice raspisuje sljedeći

**JAVNI NATJEČAJ**

**za prodaju nekretnine**

1. **PREDMET PRODAJE I POČETNI IZNOS KUPOPRODAJNE CIJENE**

Predmet prodaje temeljem ovog Javnog natječaja su sljedeće nekretnine u vlasništvu Općine Krapinske Toplice:

|  |  |  |  |  |  |  |  |
| --- | --- | --- | --- | --- | --- | --- | --- |
| Rbr. | Broj katastarske čestice | Katastarska općina | Adresa katastarske čestice/*Način uporabe*  *katastarske čestice* | Površina m2 | Broj ZK uloška | Status zemljišta prema Prostornom planu uređenja Općine Krapinske Toplice | Početni iznos kupoprodajne cijene |
| 1. | 1368/3 | 334391, KLOKOVEC | JEZERINA  *PUT* | 505 | 2874 | izvan građevinskog područja -zemljište poljoprivredne namjene | 925,00 EUR |
| 2. | 1566 | 334413, KRAPINSKE TOPLICE | JAVNO DOBRO  *PUT* | 381 | 4288 | izvan građevinskog područja -zemljište poljoprivredne namjene | 700,00 EUR |
| 3. | 1793/3 | 334332, ČRET | PUT  *PUT* | 25 | 3815 | unutar granica građevinskog područja naselja - izgrađeni dio | 100,00 EUR |

Početna cijena svake pojedine nekretnine utvrđena je procjembenim elaboratom tržišne vrijednosti nekretnine.

Nekretnine se prodaju u stanju viđeno-kupljeno što isključuje sve naknadne prigovore na stanje i kvalitetu.

Ponuditelj ima pravo podnijeti ponudu za jednu ili više nekretnina navedenih u natječaju.

1. **PRAVO SUDJELOVANJA**

U postupku javnog prikupljanja ponuda mogu sudjelovati sve fizičke osobe koje imaju državljanstvo Republike Hrvatske, državljanstvo država koje čine Europski gospodarski prostor te državljani onih država s kojima Republika Hrvatska ima Ugovor o reciprocitetu stjecanja nekretnina, uz prethodnu suglasnost ministarstva nadležnog za pravosuđe.

U postupku javnog prikupljanja ponuda mogu sudjelovati sve pravne osobe koje imaju sjedište u Republici Hrvatskoj ili državi koja čini Europski gospodarski prostor i strane pravne osobe onih država s kojima Republika Hrvatska ima Ugovor o reciprocitetu stjecanja nekretnina, uz prethodnu suglasnost ministarstva nadležnog za pravosuđe.

1. **MJESTO, NAČIN I ROK ZA PODNOŠENJE PONUDA**

Ponude se dostavljaju neposredno (osobno) ili poštom u zatvorenoj omotnici s obavezno navedenim podacima o pošiljatelju na poleđini omotnice na adresu:

OPĆINA KRAPINSKE TOPLICE

Antuna Mihanovića 3

49217 Krapinske Toplice

*s naznakom:*

„Ponuda na javni natječaj za prodaju nekretnina - NE OTVARAJ“

Rok za dostavu pisanih ponuda je 8 dana od dana objave natječaja u Zagorskom listu, odnosno **od 02.09.2025. do 10.09.2025. godine**. Natječaj će se objaviti i na službenoj stranici Općine Krapinske Toplice [www.krapinske-toplice.hr](http://www.krapinske-toplice.hr) pod kategorijom „Natječaji“.

Kao dan predaje ponude smatra se dan zaprimanja ponude u Općini Krapinske Toplice. Ponude predane neposredno u pisarnicu nakon isteka roka za podnošenje ponuda ili poslane poštom, a zaprimljene nakon isteka roka za podnošenje ponuda, smatrat će se zakašnjelim ponudama i neće se uzimati u razmatranje te se trajno zadržavaju i neće biti vraćene ponuditelju.

Nepotpune i nepravovremene ponude neće se razmatrati.

1. **NAČIN PLAĆANJA JAMČEVINE**

Osobe koje sudjeluju u natječaju dužne su položiti jamčevinu koja iznosi 10 % početnog iznosa kupoprodajne cijene, na žiro račun Općine Krapinske Toplice, IBAN: HR7824020061821200008, otvoren kod Erste & Steiermärkische Bank d.d., model HR68, poziv na broj: 9016-OIB ponuditelja, uz naznaku „jamčevina za kupnju nekretnine“.

Uplata jamčevine vrši se isključivo s računa/ imena ponuditelja.

Dokaz o izvršenoj uplati jamčevine (npr. Potvrda banke o izvršenom plaćanju) dostavlja se uz ponudu u zatvorenoj omotnici. Nalog za uplatu jamčevine mora biti izvršen najkasnije do isteka roka za podnošenje ponuda. Ponude bez dokaza o uplati jamčevine neće se uzeti u razmatranje.

U slučaju sklapanja kupoprodajnog ugovora jamčevina se uračunava u cijenu, a jamčevina se ne vraća ukoliko najpovoljniji ponuđač ne zaključi ugovor u propisanom roku ili ukoliko se ugovor raskine uslijed neplaćanja kupoprodajne cijene.

Ponuditeljima čije ponude nisu prihvaćene jamčevina se vraća najkasnije u roku od 30 dana od dana donošenja Odluke o izboru najpovoljnijeg ponuditelja.

Ponuditelj koji je odustao od ponude gubi pravo na povrat jamčevine.

1. **PONUDA**

Ponuda mora sadržavati:

1. ime i prezime, adresa prebivališta, OIB, preslika osobne iskaznice za fizičke osobe ili
2. naziv, sjedište, OIB, dokaz o upisu u sudski, obrtni ili drugi odgovarajući registar za pravne osobe;
3. adresu elektroničke pošte i kontakt broj telefona
4. oznaku nekretnine sukladno točci I. ovog natječaja (iz ponude treba nedvojbeno proizlaziti za koju nekretninu se podnosi ponuda),
5. ponuđeni iznos kupoprodajne cijene u eurima (koji ne može biti manji od iznosa navedenog u točki 1. ovog natječaja),
6. dokaz o izvršenoj uplati jamčevine
7. naziv banke i IBAN broj računa na koji će jamčevina biti vraćena ako ponuditelj ne uspije na natječaju,
8. vlastoručno potpisanu izjavu ponuditelja kojom se obvezuje da će u slučaju da njegova ponuda bude prihvaćena sklopiti ugovor o kupoprodaji u skladu s uvjetima natječaja
9. **MJESTO I VRIJEME OTVARANJA PONUDA**

Ponude se otvaraju u prostorijama Općine Krapinske Toplice, Antuna Mihanovića 3, Krapinske Toplice, dana 11.09.2025. u 08:30 sati. Otvaranje ponuda je javno.

Ponuditelji imaju pravo prisustvovati otvaranju ponuda osobno ili putem opunomoćenika za kojeg su dužni Povjerenstvu za provođenje postupka javnog natječaja za prodaju nekretnina predati valjanu punomoć.

1. **NAJPOVOLJNIJI PONUDITELJ**

Najpovoljnijim ponuditeljem se smatra ponuditelj koji ponudi najvišu cijenu, uz uvjet da ispunjava sve druge uvjete iz natječaja.

Ako dva ili više ponuditelja ponude istu cijenu, najpovoljnijom ponudom smatrat će se ona koja je prva zaprimljena.

U slučaju odustanka prvog ponuditelja, najpovoljnijim ponuditeljem se smatra sljedeći koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja.

1. **ROK I NAČIN PLAĆANJA KUPOPRODAJNE CIJENE**

Kupac će Općini Krapinske Toplice kao prodavatelju isplatiti kupoprodajnu cijenu jednokratno u ukupnom iznosu, umanjenu za iznos uplaćene jamčevine, na žiro račun Općine najkasnije u roku 30 dana od dana zaključenja ugovora.

U slučaju da kupac kasni s plaćanjem kupoprodajne cijene, dužan je platiti zakonsku zateznu kamatu od dana dospijeća do dana plaćanja.

Ukoliko kupac zakasni s plaćanjem više od 60 dana od isteka roka za plaćanje, prodavatelj može raskinuti ugovor, uplaćenu jamčevinu zadržati te ponuditi sklapanje ugovora sljedećem ponuditelju koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja.

1. **ROK ZA SKLAPANJE UGOVORA**

Ponuditelj čija je ponuda prihvaćena dužan je zaključiti ugovor o kupoprodaji u roku od 15 dana od dana donošenja Odluke o izboru najpovoljnijeg ponuditelja odnosno Odluke o prodaji.

1. **OSTALO**

Po završetku otvaranja ponuda, Povjerenstvo za provođenje postupka javnog natječaja za prodaju nekretnina izvršit će uvid u zaprimljene ponude, ocijeniti valjanost svake ponude te sastaviti zapisnik koji će sadržavati prijedlog članova povjerenstva o izboru najpovoljnijeg ponuditelja.

Odluku o izboru najpovoljnijeg ponuditelja i prodaji nekretnine donosi Općinska načelnica Općine Krapinske Toplice na prijedlog Povjerenstva.

Nepravovremene i nepotpune prijave neće se uzeti u obzir.

Općina Krapinske Toplice zadržava pravo neprihvaćanja niti jedne ponude te ima pravo odustati od prodaje u svako doba prije potpisivanja ugovora o kupoprodaji.

Općina Krapinske Toplice će izdati kupcu tabularnu ispravu nakon što kupac isplati kupoprodajnu cijenu u cijelosti. Općina Krapinske Toplice će nekretnine koju su predmet ovog natječaja, odnosno kupoprodaje predati u posjed kupcu danom isplate kupoprodajne cijene u cijelosti.

Ostali uvjeti kupnje određuju se kupoprodajnim ugovorom.

**XI. INFORMACIJE**

Ponuditelj je podnošenjem ponude izričito suglasan da Općina Krapinske Toplice može prikupljati, koristiti i dalje obrađivati dostavljene podatke u svrhu provedbe postupka javnog prikupljanja ponuda i prodaje nekretnina, sukladno propisima o zaštiti osobnih podataka te iste objaviti primjenjujući Zakon o pravu na pristup informacijama*.*

Zainteresirani ponuditelji mogu izvršiti pregled nekretnine za vrijeme trajanja natječaja, uz obveznu prethodnu najavu najmanje dva (2) radna dana prije željenog termina pregleda. Pregled će se obaviti u terminu dogovorenom s prodavateljem. Najava se podnosi putem elektroničke pošte na adresu kontakt osobe u nastavku.

Informacije o natječaju mogu se dobiti radnim danom od 08:00 do 10:00  na broj telefona 049/ 232-267, kontakt osoba Nikolina Šoštarić Tkalec ili upitom putem mail adrese: [nikolina.sostaric@krapinske-toplice.hr](mailto:nikolina.sostaric@krapinske-toplice.hr)

OPĆINSKA NAČELNICA

Gordana Jureković